ຝ່າຍຄ້ານ ເບີກີນາ ຟາໂຊ ບໍ່ຍອມຮັບເອົາ ການຍຶດອຳນາດ ຂອງກອງທັບ
ພວກ​ຜູ້ນຳ​ຝ່າຍຄ້ານ ​ເອີ້ນ​ການ​ລຸກ​ຮື​ຂຶ້ນ​ ຂອງ​ປະຊາຊົນ ທີ່​ບັງຄັບໃຫ້​ ປະທານາ​ທິບໍດີ Compaore ລາ​ອອກ​ ນັ້ນວ່າ ​ເປັນ​ໄຊຊະນະ​ ຂອງ​ປະຊາຊົນ​.
ບັນດາຜູ້ນຳຝ່າຍຄ້ານຂອງ Burkina Faso ບໍ່ຍອມຮັບເອົາ ການຍຶດ ອຳນາດຂອງກອງທັບ ຫຼັງຈາກການລາອອກຈາກ ຕຳແໜ່ງຂອງປະທາ ນາທິບໍດີທີ່ປົກຄອງປະເທດມາເປັນເວ ລາດົນນານນັ້ນ ພວກຜູ້ນຳເຫຼົ່ານີ້ ເອີ້ນການລຸກຮືຂຶ້ນຂອງປະຊາຊົນ ທີ່ບັງຄັບ ໃຫ້ປະທານາທິບໍດີ Blaise Compaore ລາອອກນັ້ນ ທີ່ ບັນດາຜູ້ນຳຝ່າຍຄ້າຍ ກ່າວວ່າ ການໂອນອຳນາດຄວນຈະ ບໍ່ແມ່ນຍຶດອຳນາດໂດຍກອງທັບ ສະຫະລັດປະນາມອັນທີ່ຕົນເອີ້ນວ່າ ຄວາມພະຍາຍາມຂອງທະຫານເພື່ອວາງຂໍ້ບັງຄັບຕໍ່ປະຊາຊົນຂອງ Burkina Faso ກະຊວງການຕ່າງປະເທດສະຫະລັດ ຮຽກຮ້ອງໃຫ້ພວກທະຫານໂອນອຳນາດ ໃນທັນທີໃຫ້ເຈົ້າໜ້າທີ່ພົນລະເຮືອນ ນອກນັ້ນຍັງກ່າວເຊັ່ນກັນວ່າ ພວກເຈົ້າໜ້າທີ່ພົນລະເຮືອນຈະຕ້ອງປະຕິບັດຕາມລັດຖະທຳມະນູນ ແລະວາງແຜນການເລືອກຕັ້ງປະທານາທິບໍດີຢ່າງເສລີ ແລະຍຸຕິທຳຂຶ້ນໂດຍທັນທີ ທ່ານ Yacouba Isaac Zida ຮອງຜູ້ບັນຊາການໜ່ວຍອາລັກຂາປະທານາທິບໍດີ ຂອງກອງທັບ ປະກາດໃນວັນເສົາວານນີ້ວ່າ ທ່ານ ກຳລັງເປັນຜູ້ນຳພາປະເທດ ທ່ານໄດ້ຮັບການໜຸນຫຼັງຈາກນາຍພົນ Honore Traore ຜູ້ນຳກອງທັບ ທີ່ໄດ້ອ້າງ ເປັນຜູ້ນຳພາປະເທດເຊັ່ນກັນ ປະທານາທິບໍດີ Compaore ໄດ້ລາອອກຈາກຕຳແໜ່ງ ແລະມີລາຍງານໄດ້ຫຼົບໜີຈາກ ປະເທດໄປຍັງ Ivory Coast ຫຼັງຈາກພວກເດີນຂະບວນປະທ້ວງບຸກລຸກເຂົ້າໄປໃນຕຶກລັດຖະສະພາ ແລະເອົາໄຟຈູດເຜົາອາຄານນັ້ນ ພວກເດີນຂະບວນພາກັນປະທ້ວງຕໍ່ການດັດແປງແກ້ໄຂກົດໝາຍລັດຖະທຳມະນູນ ທີ່ຈະອະນຸຍາດໃຫ້ທ່ານ Compaore ສະໝັກຮັບເລືອກຕັ້ງ ເປັນປະທານາທິບໍດີໄດ້ອີກສະໄໝນຶ່ງ